Veronika Cifrová Ostrihoňová

Bc. Veronika Cifrová Ostrihoňová (* 3. február 1989, Bratislava) je slovenská televízna redaktorka a moderátorka.

V roku 2008 absolvovala štúdium v programe International Baccalaureate Diploma na Gymnáziu Jura Hronca v Bratislave. Tri roky študovala politológiu a históriu na univerzite v Paríži a na New York University v USA.

Do televízie Markíza prišla v roku 2013, kde pracuje ako redaktorka v spravodajskej relácii Televízne noviny, kde sa zameriava na témy z oblasti zdravotníctva a bezpečnosti Slovenska v čase teroristických útokov. V roku 2015 uvádzala reláciu Šoubiz noviny.

10. septembra 2016 sa vydala za rozhlasového a televízneho moderátora a youtubera Mateja „Sajfu“ Cifru.

Od júna 2017 uvádza Talk show „SIT DOWN s Veronikou", kde predstavuje inšpiratívne osobnosti. Jej hosťami boli napríklad Majk Spirit, Bekim, Adriana Hosťovecká, René Štúr, Peter Letovanec, Matej Tóth, Evita Urbaníková, Janette Motlová alebo Richard Lintner.

V roku 2019 získala ocenenie  Osobnosť televíznej obrazovky v kategórií „redaktor spravodajstva“.

Od roku 2019 natáča videá na svoj you tube kanál „Very Veri“. Má tam rôzne kategórie videí ako napríklad „varíme s Veri“ „moje pekné miesta v... “ „čítame s Veri“ „Veri mudruje“ rôzne tipy a rady... Do videí si pozýva zaujímavých hostí ako je  Matej Sajfa Cifra, Zuzana Kovačič Hanzelová, Joe Trendy, Zuza Zlá...

Je matka dcéry Sáry a syna Šimona Kolomana.

Referencie 

Slovenskí televízni moderátori
Absolventi New York University
Osobnosti z Bratislavy